Megan Thee Stallion

**Megan Thee Stallion**, oikealta nimeltään **Megan Jovon Ruth Pete** (s. ), on yhdysvaltalainen rap-artisti ja laulaja-lauluntekijä.

Megan sai alun perin huomiota, kun hänen videot freestyle-räpistään alkoivat levitä laajasti sosiaalisessa mediassa. Vuonna 2018 hän solmi levytyssopimuksen 1501 Certified Entertainment -levy-yhtiön kanssa. Megan saavutti valtavirran suosion seuraavana vuonna julkaistuaan mixtapen *[[Fever (mixtape)|Fever]]* (2019), jota seurasi EP *[[Suga (EP)|Suga]]* (2020). Hänen läpimurtonsa tapahtui kappaleilla ”Hot Girl Summer”, ”Cash Shit” ja ”Savage”. ”Savage” -kappaleen remix-versio Beyoncén kanssa toi Meganille kaksi Grammy-palkintoa ja Billboard Hot 100 -listan ykkössijan. Vuonna 2020 Megan julkaisi esikoisalbuminsa *[[Good News]]*. Sen single ”Body” teki Meganista ensimmäisen naisartistin, jonka kolme saman vuoden aikana julkaistua kappaletta nousi Streaming Songs -listan sijalle yksi.

Meganin kokoelmalevy *[[Something for Thee Hotties]]* (2021) nousi Billboard 200 -listan sijalle viisi ja sisälsi Grammy-ehdokkuuden saanut Yhdysvaltain top-20-singlen ”Thot Shit”. Tory Lanezin ammuttua Megania jalkaan ja sitä seuraavan oikeudenkäynnin sekä levytyssopimukseen liittyvien ristiriitojen seurauksena hän jätti sekä 1501 Certified Entertainmentin että 300 Entertainmentin. Meganin toinen studioalbumi *[[Traumazine]]* (2022) oli hänen viimeinen julkaisu näiden levy-yhtiöiden kautta. Albumin single ”Sweetest Pie” nousi Yhdysvaltojen Hot 100 -listan sijalle 15. Vuonna 2023 hän perusti oman levy-yhtiönsä Hot Girl Productions, jonka kautta hän julkaisi kolmannen studioalbuminsa *[[Megan (albumi)|Megan]]* (2024). Albumilta julkaistu single ”Hiss” nousi Billboard Hot 100 -listan ykköseksi ja ensimmäisenä naisräppärinä Billboard Global 200 -listan kärkeen.

Megan on saanut lukuisia palkintoja, mukaan lukien kuusi BET-palkintoaa, viisi BET Hip Hop-palkintoa, neljä American Music Awardia, neljä MTV Video Music Awardia, Billboard Women in Music -palkinnon ja kolme Grammy-palkintoa. Vuoden 2021 Grammy-gaalasta hänestä tuli toinen naisräppäri, joka on voittanut parhaan uuden artistin Grammy-palkinnon Lauryn Hillin jälkeen, joka voitti palkinnon vuonna 1999. *[[Time]]* nimesi Meganin vuoden 2020 sadan vaikutusvaltaisimman ihmisen joukkoon. Kun media on pitänyt Megania seksisymbolina, on hän luonut maailmanlaajuisen fanikunnan, joka tunnetaan nimellä *the Hotties*. Musiikin ulkopuolella hän on laajentanut uraansa televisioon ja elokuviin. Oman dokumenttielokuvansa *[[Megan Thee Stallion: In Her Words]]* hän julkaisi vuonna 2024.

Megan esiintyi Suomessa vuoden 2019 Ruisrockissa. 

## Varhaiset vaiheet
Megan Jovon Ruth Pete syntyi 15. helmikuuta 1995 San Antoniossa, Texasissa. Hän muutti pian syntymänsä jälkeen Houstoniin äitinsä Holly Thomasin kanssa. Holly tunnettiin myös nimellä ”Holly-Wood”, ja useasti hän vei nuoren Meganin äänityssessioihin päivähoidon sijaan. Megan kasvoi Houstonin South Parkissa ja Pearlandissa. Hän alkoi kirjoittaa räppitekstejä jo 14-vuotiaana. Kun Megan 18-vuotiaana lopulta esitteli äidilleen räppäystaitonsa, Holly vaati, että Megan odottaisi 21-vuotiaaksi ennen kuin aloittaa uran. Hänen äitinsä totesi, että kappaleiden sanoitukset olivat liian seksuaalissävytteisiä nuoreen ikäänsä nähden. Megan kävi Pearland High Schoolia ja valmistui sieltä vuonna 2013. Hänen isänsä kuoli ensimmäisenä High School -vuotena.

Opiskellessaan Prairie Viewin A&M-yliopistossa Meganin freestyle-videot alkoivat saada suosiota sosiaalisessa mediassa. Erityisesti yksi freestyle sai suosiota, jossa hän räppäsi vastustajinaan miespuolisia kilpailijoita. Näkyvyys auttoi Megania keräämään suuren seuraajakunnan ja monia faneja, joita hän kutsuu nimellä *Hotties* ja joille hän antaa tunnustusta menetyksestään uransa alussa. Otettuaan taukoa opinnoistaan keskittyääkseen musiikkiin, Megan palasi kotiin ja jatkoi opintojaan Texas Southern yliopistossa. Hän valmistui 11. joulukuuta 2021 ja sai terveyshallinon kandidaatin tutkinnon.

Megan otti käyttöönsä taitelijanimen ”Megan Thee Stallion”, koska teininä häntä kutsuttiin oriiksi () hänen pitkän pituuden ja kurvikkaan vartalon takia.

## Ura
### 2016-2017: Aloittaminen
Vuonna 2016 Megan Thee Stallion julkaisi ensimmäisen singlensä ”Like a Stallion”, jota seurasi SoundCloudissa yksinoikeudella julkaistut mixtapet *Rich Ratchet* ja *Megan Mix* vuonna 2017. Samana vuonna hän teki ammattilaisdebyytin EP:llä *Make It Hot*, joka sisälsi hitin ”Last Week in HtX”, joka sai miljoonia katselukertoja YouTubessa. Lisäksi hän julkaisi kappaleen ”Stalli (Freestyle)”, joka oli remix edesmenneen XXXTentacionin kappaleesta ”Look at Me”. Megan kävi myös koe-esiintymässä *Love & Hip Hop:Houston* -ohjelmaan.

### 2018-2019: ''Tina Snow'' ja ''Fever''

Vuoden 2018 alussa Megan solmi levytyssopimuksen 1501 Certified Entertainmentin kanssa, jota johtaa T. Farris. ja omistaa entinen baseball-pelaaja Carl Crawford. Hän oli yhtiön ensimmäinen naisräppäri. Megan esiintyi SXSW-festivaaleilla maaliskuussa 2018. Kesäkuussa 2018 hän julkaisi *[[Tina Snow]]* -EP:n, joka on nimetty hänen alter egonsa mukaan. Megan kuvailee Tina Snowta ”raakakin raaemmaksi versioksi” itsestään. EP:n tuotti pääasiassa 1501:n oma tuottaja LilJuMadeDaBeat ja se sai kriitikoilta myönteisen vastaanoton. Pitchforkin Eric Torres kehui sen ”siteerattavia sanoituksia”, ja The Faderin Nandi Howard kehui Meganin nopeaa ja tarkkaa räppityyliä. Marraskuussa 2018 Megan solmi levytyssopimuksen 300 Entertainmentin kanssa ja hänestä tuli yhtiön ensimmäinen naisartisti. Meganin oli määrä toimia räppäri Iggy Azalean *Bad Girls Tour* -kiertueen lämppärinä, mutta se peruttiin heikon lipunmyynnin vuoksi.

Megan Thee Stallion julkaisi kappaleen ”Big Ole Freak” 22. tammikuuta 2019 singlenä *Tina Snow* -EP:ltä. Kappaleesta tuli hänen ensimmäinen Billboard Hot 100 -listalle noussut julkaisu. Kappale ylsi listan sijalle 65. Megan julkaisi ensimmäisen mixtapensä *[[Fever (mixtape)|Fever]]* 17. toukokuussa 2019. Se nousi Billboard 200 -listalla sijalle 10. Sillä vierailevat Juicy J ja DaBaby. 21. toukokuuta 2019 hän julkaisi kappaleen ”Realer” musiikkivideon, jonka tyyli sai vaikutteita blaxploitaatio -elokuvista. Kesäkuussa 2019 Megan valittiin *XXL*-lehden *Freshman Class* -kokoonpanoon.
 Hänen freestyle-esiintymisensä cypherissä sai musiikkikriitikoilta paljon arvostusta.

Heinäkuussa 2019 Megan esiintyi Chance the Rapperin debyyttialbumilla *The Big Day* kappaleessa ”Handsome”. Hän esiintyi myös vuoden 2019 Ruisrockissa.  Elokuussa 2019 HBO:lla ensi-iltansa saaneen *A Black Lady Sketch Show* -sarjan alussa käytettiin Meganin kappaletta ”Hot Girl”. Elokuussa 2019 julkaistu single ”Hot Girl Summer” nousi Yhdysvaltain Billboard Hot 100 -listan sijalle 11., mikä teki siitä Meganin ensimmäisen top 20-singlen. Kappaleessa vierailee Nicki Minaj ja Ty Dolla Sign. Kappale sijoittui ykköseksi *Rolling Stone 100* -listalla. Kappale, joka on kunnianosoitus hänen internetilmiöksi muodostuneeksi ”hot girl summer” -meemille, sai alkunsa Meganin ja Nicki Minajin yhteisestä Instagram live -lähetyksestä. Megan esiintyi Quality Control -levy-yhtiön kokoelmalevyllä *Control the Streets, Volume 2* kappaleella ”Pastor” yhdessä Quavon ja City Girlsin kanssa. Syyskuussa 2019 Megan solmi managerisopimuksen Roc Nationin kanssa. Lokakuussa hän loi ja näytteli Halloweeniksi tehdyssä kauhusarjassa *Hottieween*, jonka ohjasi Teyana Taylor. Hän esiintyi myös NPR:n *Tiny Desk* -konsertissa. Marraskuussa *[[Time]]* sisällytti Meganin heidän *Time 100 Next* -listalle.

### 2020-2021: Läpimurto, ''Suga'' ja ''Good News''

Tammikuussa 2020 Megan Thee Stallion ja Normani julkaisivat yhteistyökappaleen ”Diamonds”, joka on ensimmäinen single *[[Birds of Prey (elokuva)|Birds of Prey]]* -elokuvan soundtrackiltä. Kappaleessa samplataan Marilyn Monroen esittämää ”Diamonds Are a Girl’s Best Friend” -kappaletta. Yksi singlen tuottajista on suomalainen MDS. Samassa kuussa Megan ilmoitti debyyttialbumistaan *[[Suga (EP)|Suga]]* ja julkaisi sen ensimmäisen singlen ”B.I.T.C.H.”. Helmikuussa 2020 hän esiintyi Phony Ppl -yhtyeen kappaleella ”Fkn Around” ja vieraili *The Tonight Show Starring Jimmy Fallon* -ohjelmassa. Maaliskuussa hän ilmoitti, että albumin julkaisua viivästytetään, koska hän pyrki neuvottelemaan sopimuksensa uudelleen 1501 Certified -levy-yhtiön kanssa. Samassa kuussa *Suga* -EP:n kappale ”Savage” nousi viraaliksi TikTokissa, kun suosittu käyttäjä Keara Wilson teki siitä tanssihaastevideon. Maaliskuun 2020 loppuun video oli kerännyt 15,7 miljoonaa katselukertaa ja 2,4 miljoonaa tykkäystä. Kappaleesta julkaistiin remix-versio Beyoncén kanssa 29. huhtikuuta 2020. Molemmat artistit kertoivat tuolloin lahjoittavansa kappaleen tuotot järjestölle, joka avustaa koronaviruspandemian uhreja. Kappaleesta tuli Meganin ensimmäinen top 10 -kappale Yhdysvalloissa remixin julkaisun jälkeen ja lopulta hänen ensimmäinen listaykkönen maassa. ”Savage” vauhditti myös *Suga* -EP:n myyntiä ja nosti sen Billboard 200 -listan sijalle 7. Megan julkaisi myös kappaleen  ”Girls in the Hood ” 26. kesäkuuta 2020, ennen kuin hän esiintyi Cardi B:n singlellä ”WAP” elokuussa 2020. ”WAP” nousi Yhdysvalloissa listaykköseksi tehden siitä Meganin toisen listan kärjessä olleen kappaleen. Se rikkoi myös ennätyksen suurimmasta viikkokohtaisesta suoratoistomäärästä Yhdysvalloissa (93 miljoonaa).

Elokuussa 2020 Megan Thee Stallionista tuli Revlonin kansainvälinen brändilähettiläs. Hän sai uransa ensimmäisen Billboard Music Awards ehdokkuuden syyskuussa 2020 kategoriassa *Top Rap Female Artist*. Muutama päivä myöhemmin hän pääsi vuosittaiseen *Time 100* -listalle maailman vaikutusvaltaisimmista ihmisistä. Megan Thee Stallion sai kahdeksan ehdokkuutta vuoden 2020 BET Hip Hop Awards -gaalassa, mukaan lukien vuoden artisti ja vuoden kappale. Lokakuussa 2020 hän julkaisi kappaleen ”Don’t Stop” Young Thugin kanssa ja esitti sen *[[Saturday Night Live]]* -ohjelman 46. tuotantokauden avausjaksossa. Samana iltana hän esitti myös poliittisesti kantaa ottavan version kappaleesta ”Savage”, joka käsitteli rasismia, Kentuckyn oikeusministeri Daniel Cameronia ja korosti mustien naisten suojelun sekä Black Lives Matter -liikkeen tärkeyttä. Hän jatkoi asian puolustamista kirjoittamalla vieraskynällä *[[The New York Times]]* -lehteen tekstin nimeltä ”Why I Speak Up for Black Women”, joka sain paljon kiitosta. Megan esiintyi vuoden 2020 komediaspesiaalissa *Sarah Cooper: Everything’s Fine*. Hän sai neljä ehdokkuutta vuoden 2021 Grammy-gaalassa. Megan voitti parhaan uuden artistin Grammy-palkinnon ja ”Savage” palkittiin sekä parhaana rap-kappaleena että parhaana rap-esiintymisenä. Kappale oli ehdolla myös vuoden levytykseksi. Voiton myötä Megan Thee Stallionista tuli ensimmäinen nainen, joka on saanut parhaan rap-kappaleen Grammy-palkinnon.

Marraskuussa 2020 Megan ilmoitti debyyttialbuminsa *[[Good News]]* julkaisemisesta. Albumi ilmestyi 20. marraskuuta 2020. Sen julkaisun yhteydessä ilmestyi myös sen neljäs single ”Body”. Kappale oli kaupallinen menestys ja teki Meganista ensimmäisen naisen, jonka kolme kappaletta on saavuttanut Streaming Songs -listan kärkisijan yhden kalenterivuoden aikana. *Good News* debytoi Billboard 200 -listan toisella sijalla ja Top R&B/Hip-Hop Albums -listan ykkössijalla. Tammikuussa 2021 Megan oli mukana Ariana Granden kappaleen ”34+35” remix-versiolla Doja Catin kanssa. Vuoden 2021 BET Awards -gaalassa Megan voitti eniten palkintoja vieden kotiin neljä pystiä. Poikabändi BTS julkaisi ”Butter” -kappaleen remixin Meganin kanssa. Kappale ylsi Billboard Global 200 -listan sijalle kolme. Vuoden 2021 BET Hip Hop Awards -gaalassa Megan johti ehdokkuuksien määrässä Cardi B:n kanssa, molemmilla oli yhdeksän ehdokkuutta. He voittivat myös eniten palkintoja, mukaan lukien kolme kappaleesta ”WAP”. Lokakuussa Megan oli mukana DJ Snaken kappaleella ”SG”. Megan julkaisi kokoelmalevyn *[[Something for Thee Hotties]]* 29. lokakuuta 2021, joka sisäli aiemmin julkaisemattomia kappaleita ja freestylejä. Kokoelma debytoi Billboard 200 -listan sijalla viisi.

Syyskuussa 2021 Post Malone ilmoitti festivaalin *Post Fest 2021* esiintyjäkaartin, johon oli kiinnitetty Megan Thee Stallion. Festivaali järjestettiin Arlingtonissa lokakuussa 2021. Marraskuussa Megan palkittiin yhtenä *Glamour* -lehden vuoden naisista. Vuoden 2021 American Music Awards -gaalassa Megan voitti kolme palkintoa, jakautuen eniten palkintoja saaneiden joukkoon yhdessä Doja Catin ja BTS:n kanssa. 

Megan Thee Stallion valmistui Texas Southern yliopistosta 11. joulukuuta 2021. Pian tämän jälkeen Yhdysvaltain edustajainhuoneen jäsen Sheila Jackson Lee palkisit Meganin Texasin 18. kongressipiirin sankaripalkinnolla hänen hyväntekeväisyystyöstään Houstonissa.

### 2022–: ''Traumazine'', ''Megan'' ja ''Megan: Act II''

Maaliskuussa 2022 Megan julkaisi kappaleen ”Sweetest Pie” laulaja Dua Lipan kanssa. Vuoden 2022 Oscar-gaalassa Megan teki yllätysvierailun ja esitti kappaleen ”We Don’t Talk About Bruno” yhdessä *[[Encanto]]* -elokuvan artistien kanssa. Hän sai runsaasti kehuja yllätysesiintymisestään, Rolling Stonen kirjoittaen, että ”Megan Thee Stallion tekee Encanton kappaleesta...entistä taianomaisemman Oscareissa.”

Rolling Stonen haastattelussa Megan paljasti tehneen yhteistyötä räppäri Futuren kanssa kappaleessa ”Pressurelicious”, joka tulisi olemaan osa Meganin tulevaa albumia. 11. elokuuta 2022 Megan ilmoitti Twitterissä, että hänen toinen studioalbumi *[[Traumazine]]* julkaistaisiin seuraavana päivänä. Megan nosti oikeusjutun hänen levy-yhtiötään vastaan, koska *Traumazine* -albumi ei saanut melkein yhtään markkinointia yhtiöltä. Lopulta Megan hyväksyi sopimuksen joka päätti osapuolten yhteistyön.

Syyskuussa 2023 Megan ja Cardi B julkaisivat toisen yhteistyökappaleen ”Bongos”. 27. lokakuuta Megan kertoi julkaisevansa uuden singlen ”Cobra”, joka ilmestyi 2. marraskuuta 2023 hänen kolmannelta studioalbumiltaan. Tämä oli Meganin ensimmäinen julkaisu kun hän lähti levy-yhtiöstään 1501 Certified Entertainmentista lokakuussa 2023.

Tammikuussa 2024 Megan kertoi lähtevänsä ensimmäiselle omalle kiertueelleen *Hot Girl Summer Tour*. GloRilla toimi kiertueen lämppärinä Yhdysvalloissa, joka alkoi 14. toukokuuta Minneapoliksesta. Euroopassa lämppärinä toimi Ms Banks. Kiertue sai erinomaisia arvioita ja tuotti yli 40 miljoonaa dollaria. 

Helmikuun 2024 alussa Megan Thee Stallion solmi levytyssopimuksen Warner Musicin kanssa. 2. kesäkuuta 2024 hän ilmoitti kolmannesta studioalbumistaan *[[Megan (albumi)|Megan]]*, joka julkaistiin 28. kesäkuuta 2024. Albumia pohjustivat kolme singleä: ”Cobra”, ”Hiss” ja ”Boa”. ”Hiss” saavutti Apple Musicin ykkössijan jo seuraavana päivänä julkaisusta.Kappale sai suurta mediahuomiota ja arvostusta, sillä Megan kritisoi kappaleessa useita artisteja. Se myös debytoi Billboard Hot 100 -listan kärjessä tehden siitä Meganin kolmannen listaykkösen ja ensimmäisen kärkisijan sooloartistina. Albumin neljäs single ”Mamushi” julkaistiin 9. elokuuta 2024, sen jälkeen kun se oli mennyt viraaliksi TikTokissa. Kappaleesta julkaistiin myös musiikkivideo.

Syyskuussa 2024 Meganin uuden singlen ”Neva Play” musiikkivideo julkaistiin. Kappaleessa on mukana BTS -yhtyeen RM. Samassa kuussa Megan esitti uudelleenversioinnin Queenin kappaleesta ”We Will Rock You” Pepsin tv-mainoksessa. 5. syyskuuta kappale julkaistiin myös singlenä ja siinä käytetään samplea alkuperäisen kappaleen kertosäkeestä. Queen on merkitty kappaleeseen artistiksi Meganin ohella. 18. lokakuuta Megan ilmoitti albuminsa *Megan* uusintapainoksesta nimellä **, mikä julkaistiin 25. lokakuuta 2024.

Megan oli mukana Lisan esikoisalbumin *Alter Ego* kappaleella ”Rapunzel”. Albumi julkaistiin 28. helmikuuta 2025.

## Imago
Megan Thee Stallion tunnetaan seksuaalisuuden ottamisesta mukaan osaksi sanoituksia, musiikkivideoita ja live-esiintymisiä. Pitchforkille antamassaan haastattelussa hän totesi, että ”kyse ei ole vain seksikkyydestä, vaan itsevarmuudesta - ja siitä, että olen itsevarma sellaisena kuin olen.” Meganin teksasilaiset juurensa rap-musiiikissa ovat tärkeä osa hänen identiteettiään. Rolling Stonelle hän sanoi ”Minusta tuntuu, ettei Houstonista tai Teksasista ole koskaan tullut naisräppäriä, joka olisi oikeasti jyrännyt. Joten sieltä minä tulen.” Media pitää häntä myös usein seksisymbolina.

## Muut projektit
Megan Thee Stallion esiintyi lämmittelijänä 30. heinäkuuta 2024 järjestetyssä Kamala Harrisin presidentinvaalikampanjan tilaisuudessa Atlantassa, Georgiassa.

### Elokuva ja televisio
Vuonna 2020 Megan Thee Stallion esiintyi HBO:n ballroom- ja voguing-kilpasarjan *Legendary* tuomarina sen ensimmäisellä tuotantokaudella. Hän jatkoi ohjelman tuomarina myös toisella tuotantokaudella vuonna 2021, kunnes hänet korvasi Keke Palmer kolmannella ja neljännellä tuotantokaudella. 

Helmikuussa 2022 ilmoitettiin, että Megan näyttelee pääosassa A24 -tuotantoyhtiön ensimmäisessä musikaalielokuvassa *Dicks: The Musical*, jota on kuvailtu ”spin-offiksi sarjasta *The Parent Trap*”. Larry Charlesin ohjaama musikaalielokuva perustuu off-Broadway-musikaaliin *Fucking Identical Twins*. Elokuva sai ensi-iltansa vuoden 2023 Toronton elokuvajuhlilla. Megan näyttelee elokuvassa yhdessä Nathan Lanen, Bowen Yangin ja Megan Mullallyn kanssa. Hän esiintyi myös vierailevana tähtenä Disney+ -palvelun sarjassa *[[She-Hulk: Attorney at Law]]*, jossa hän esittää fiktiivistä versiota itsestään.

Tammikuussa 2024 Megan esiintyi cameoroolissa musiikalielokuvassa *Mean Girls*, ja hän osallistui myös sen soundtrackiin Reneé Rappin kanssa kappaleella ”Not My Fault”. Megan juonsi myös vuoden 2024 MTV Video Music Awards -gaalan 11. syyskuuta 2024. Lokakuussa 2024 Amazon Prime Video julkaisi Meganista kertovan dokumentin *[[Megan Thee Stallion: In Her Words]]*, joka kertoo hänen elämänsä synkimmistä ajankohdista. Dokumentti julkaistiin 31. lokakuuta 2024. Toukokuussa 2025 hän ilmoitti uudesta anime-sarjasta, joka tuotetaan yhdessä *The Broondocks* -sarjan tuottajan Carl Jonesin kanssa.

## Yksityiselämä
Megan Thee Stallion kertoo olevansa osittain kreoli kappaleissa ”Cocky AF” ja ”Freak Nasty”, sekä vuonna 2017 julkaistussa tweetissä. Meganin äiti Holly Thomas kuoli maaliskuussa 2019 pitkäaikaiseen aivokasvaimeen, ja Meganin isoäiti kuoli samassa kuussa. Hän mainitsi äitinsä kuoleman *[[Traumazine]]* -albumin kappaleella ”Flip Flop”. Tammikuussa 2024 Nicki Minajin fanit doksasivat Holly Thomasin hautapaikan sijainnin ennen Minajin kappaleen ”Big Foot” julkaisua. 

Megan on itse kuvaillut olevansa animefani, ja hänen suosikkejaan ovat *[[My Hero Academia]]* ja *[[Naruto]]*. Helmikuussa 2021 Megan vahvisti suhteensa räppäri Pardison Fontaineen. Pari päätti suhteensa vuonna 2023. Megan oli parisuhteessa myös koripalloilija Torrey Craigin kanssa. Vuonna 2025 Megan alkoi seurustella koripalloilija Klay Thompsonin kanssa.

Vaikka Megan ei ole koskaan julkisesti kommentoinut seksuaalisuuttaan tarkasti, on hän musiikissaan ilmaissut kiinnnostustaan myös naisia kohtaan.

### Ampumavälikohtaus

15. heinäkuuta 2020 Megan Thee Stallion kertoi saaneensa ampumahaavoja, ja että hänelle oli tehty leikkaus luodin poistamiseksi. Hänen lausuntonsa kumosi TMZ:n aiemman väitteen, jonka mukaan hän olisi loukannut jalkansa rikkinäiseen lasiin ollessaan autossa yhdessä räppäri Tory Lanezin kanssa. Poliisi pysäytti auton, ja Lanez pidätettiin aseisiin liittyvien syytteiden perusteella auton tutkimisen jälkeen.

27. heinäkuuta 2020 Megan kertoi Instagram Live-lähetyksessään, että häntä oli ammuttu molempiin jalkoihin. Elokuussa Megan väitti, että Lanez olisi ampunut häntä, sanoen ”En kertonut poliisille heti siinä tilanteessa mitä oli tapahtunut, koska en halunnut kuolla.” *[[Variety]]* -lehden haastattelussa Meganin asianajaja Alex Spiro väitti Lanezin edustajien yrittäneen käynnistää ”mustamaalauskampanjan”, jossa käytettiin väärennettyjä viestejä ”valheellisen tarinan levittämiseksi”, jotta Meganin maine vahingoittuisi. Lanezin tiimi kiisti tämän, kertoen aikovansa selvittää kuka on väärennösten takana ja ryhtyä tarvittaviin toimenpiteisiin. Myöhemmin Megan vahvisti, että Lanez ja hänen tiimi oli tarjonnut hänelle rahaa, jotta vaikenisi asiasta.

Lokakuussa 2020 Los Angelesin piirikunnan syyttäjät nostivat syytteen Tory Lanezia vastaan Megan Thee Stallionin ampumisesta. Oikeuden istunnon oli määrä pitää 13. lokakuuta, mutta sitä siirrettiin yli kuukaudella eteenpäin, koska Lanezin asianajaja pyysi lykkäystä. Lanez sai lähestymiskiellon Megania vastaan, jonka mukaan hänen piti pysyä vähintään 100 metrin päästä Meganista eikä ottaa häneen yhteyttä. Lanez määrättiin myös luovuttamaan kaikki aseensa. Megan kirjoitti vieraskynällä *[[The New York Times]]* -lehteen mielipidekirjoituksen, jossa hän käsitteli tapahtunutta tarkemmin, ”Mustia naisia ei edelleenkään kunnioiteta tai oteta vakavasti monilla elämän osa-alueilla. Olin äskettäin väkivallan uhri - miehen hyökäten kimppuuni. Juhlien jälkeen hän ampui minua kahdesti, kun kävelin pois hänen luotaan. Emme olleet parisuhteessa. Totta puhuen olen järkyttynyt, että jouduin sellaiseen tilanteeseen.”

Huhtikuussa 2022 Lanez pidätettiin, koska hän oli rikkonut tapaukseen liittyvää lähestymiskieltoa. Hänet vapautettiin, koska takuusummaa korotettiin 350 000 dollariin. 13. joulukuuta 2022 Megan Thee Stallion todisti Lanezin oikeudenkäynnissä ja sanoi, että ”toivoi Toryn vain ampuneen ja tappaneen hänet.” 23. joulukuuta 2022 Lanez todettiin syylliseksi kolmeen törkeään rikokseen ampumisesta: pahoinpitely puoliautomaattisella käsiaseella, ladatun ja rekisteröimättömän aseen hallussapito ajoneuvossa sekä törkeä huolimattomuus aseen laukaisussa.  8. elokuuta 2023 Lanez tuomittiin 10 vuoden vankeuteen ampumisesta.

## Diskografia
### Studioalbumit
* *[[Good News]]* (2020)
* *Traumazine* (2022)
* *Megan* (2024; uudelleenpainos *Megan: Act II*)

## Filmografia
### Elokuva

### Televisio

## Lähteet

## Aiheesta muualla

*
*